જગુઆર ફાઇટર જેટ્સ ડીલ માટે મિશેલના પિતાએ જગજીવન રામના પરિવારને લંડનમાં ખરીદી કરાવી હોવાનો દાવો
બુધવાર, જાન્યુઆરી 16 2019, 20:13 Hrs(IST)
નવગુજરાત સમય | Publish Date: Dec 28 2018 9:57PM
-સીનિયર મિશેલે દાવો, 1978માં લંડનની યાત્રા દરમિયાન જગજીવન રામ સાથે બપોરનું ભોજન લીધું હતું
-મંત્રીએ સીનિયર મિશેલને ભરોસો અપાવ્યો હતો કે, ભારત જગુઆર ડીલ પર સહી કરશે
Deception in High Places પુસ્તકના લેખક નિકોલસ ગિલ્બીએ ઓગસ્ટા વેસ્ટલેન્ડ મામલે કેટલાક ચોંકાવનારા ખુલાસા કર્યા છે. તેમના મુજબ માત્ર ક્રિશ્ચિયન મિશેલે જ નહી, પરંતુ તેના પિતા વોલ્ફગેંગ મેક્સ મિશેલ પણ ભારતમાં હથિયારોની ડીલમાં મધ્યસ્થીની ભૂમિકા ભજવેલ છે.
ગિલ્બી મુજબ, 1978માં જગુઆર ફાઇટર જેટ્સના સોદા પહેલા વોલ્ફગેંગ મેક્સ મિશેલે રક્ષા મંત્રી જગજીવન રામ અને તેમના પરિવારની લંડનમાં મહેમાનગિરી કરી હતી અને હૈરોડ્સમાં તેમના શોંપિગ બિલ (લગભગ 800 પાઉન્ડ)ની ચૂકવણી પણ કરી હતી. રસપ્રદ વાત એ છે કે, લોકસભાના પૂર્વ અધ્યક્ષ અને નિવૃત્ત IFS અધિકારી મીરા કુમાર તેમના પિતા અને રક્ષા મંત્રી જગજીવન રામની યાત્રા દરમિયાન લંડનમાં સ્થિત ભારતીય દૂતાવાસમાં હાજર હતા.
ગિલ્બી સાથે મુલાકાત કરેલ વિદેશ કાર્યાલયના દસ્તાવેજો પરથી ખ્યાલ આવે છે કે, સીનિયર મિશેલે દાવો કર્યો હતો કે, તેમણે 1978માં લંડનની યાત્રા દરમિયાન જગજીવન રામ સાથે બપોરનું ભોજન લીધું હતું. મંત્રીએ સીનિયર મિશેલને ભરોસો અપાવ્યો હતો કે, ભારત જગુઆર ડીલ પર સહી કરશે. જે પછી ભારત અને બ્રિટન વચ્ચે જગુઆર ફાઇટર જેટ્સ ડીલ થઇ હતી.
સીબીઆઇએ પણ મિશેલ પર પોતાની એક રિપોર્ટમાં ખુલાસો કર્યો હતો કે, તેના પિતા વોલ્ફગેંગ મિશેલ 1980ના દાયકામાં ભારતીય ક્ષેત્રમાં બ્રિટન કંપની ઓગસ્ટા વેસ્ટલેન્ડના સલાહકાર હતા. સાથે સાથે તેઓ ભારતીય બજારમાં કાર્યરત ત્રણ કંપનીઓને પ્રોત્સાહન આપવાનું કામ કરતા હતા. મિશેલ જૂનિયરે પણ પોતાની જાતને હેલિકોપ્ટર કંપનીના ઐતિહાસિક સલાહકાર ગણાવ્યો હતો, જેની પાસે વિમાન, સેન્ય ઠેકાણાઓ અને પાયલટ ટેકનીક સંચાલનનું જ્ઞાન હતું.
આ પહેલા જૂનિયર મિશેલની એક ચિઠ્ઠીનો ખુલાસો થયો હતો, જે ફિનમેકેનિકા કંપનીના સીઇઓ જુગેપી ઓરસીને લખવામાં આવી હતી. આ ચિઠ્ઠીમાં લખવામાં આવ્યું હતું કે, મિશેલે સત્તાધીશ પાર્ટીના નેતૃત્વ દ્વારા પ્રધાનમંત્રી મનમોહન સિંહ પર દબાણ વધાર્યું હતું. 28 ઓગસ્ટ 2009માં લખેલ આ ચિઠ્ઠી મુજબ મિશેલને ઓગસ્ટા વેસ્ટલેન્ડ ડીલ સાથે જોડાયેલ બધી જ માહિતી પ્રધાનમંત્રી કાર્યાલય, રક્ષા મંત્રાલય સહિત સરકારના વરિષ્ઠ અધિકારીઓ દ્વારા મળી રહી હતી.
આટલું જ નહી, મિશેલને પ્રધાનમંત્રી મનમોહન સિંહ અને અમેરિકાના વિદેશ મંત્રી હિલેરી ક્લિન્ટનની મુલાકાત વિશે પણ માહિતી હતી.